**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” 2020. gadā piešķirt 200 000 *euro,* lai veiktu tehnoloģiskā nodrošinājuma (centrālās infrastruktūras) uzlabošanu Izglītības un zinātnes ministrijā, lai nodrošinātu mācību platformu darbību un tādējādi mazinātu Covid-19 krīzes radīto negatīvo seku ietekmi uz izglītības nozari. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Covid-19 infekcijas izplatības seku pārvarēšanas likuma 24. un 25. pants un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punkts.
2. Ministru kabineta 2020. gada 2. jūnija sēdes protokollēmuma „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” (prot. Nr.38 49.§.) 2. un 14. punkts un protokollēmuma pielikums (36.pozīcija - Platjoslu infrastruktūras (broadband) “vidējā jūdze”, internets skolām, mācību satura digitalizācija (IZM) – 3,0 milj. *euro*).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības un zinātnes ministrijas prioritārā pasākuma pieteikumu vidējam termiņam, mērķis ir sekmēt risinājumu izstrādi un ieviešanu vispārējās un profesionālās izglītības satura apguvei – plašākai piekļuvei digitālajam mācību saturam un IKT risinājumi/pakalpojumi e-mācību nodrošināšanai. Prioritārā pasākuma aprakstā ir minēts, ka internets skolām jeb ‘pēdējās jūdzes risinājums’ ir izrietošs Satiksmes ministrijas organizētajam ‘vidējās jūdzes’ kartējumam, kurš tiek realizēts līdz 2023. gada vasarai, kur pašlaik ir iesākta aptauja par izglītības iestādēm, kurām nepieciešams nodrošināt ‘vidējās jūdzes’ pieslēgumu un ko plānots veikt līdz 2020.gada novembrim. Izrietoši, Izglītības un zinātnes ministrijai 2020. un 2021.gadā ‘vidējās jūdzes’ attīstībā nav sasniedzamo rādītāju. Sekojoši mērķim un ņemot vērā, ka COVID-19 radīto seku dēļ mainās mācību process, aizvien vairāk mācību procesā pieprasot digitālos risinājumus un rīkus attālinātu mācību nodrošināšanai[[1]](#footnote-1), mācību satura digitalizācijai Izglītības un zinātnes ministrija plāno gan izveidot, gan tālāk attīstīt digitālos mācību risinājumus un veikt ieguldījumus Izglītības un zinātnes ministrijas tehnoloģiskajos resursos, lai atbalstītu izveidoto risinājumu pilotprojektu darbību. Tiek plānots:* **1) izveidot risinājumu integrētai tiešsaistes mācību videi,** kas bez maksas būs pieejama visām Latvijas vispārējās izglītības iestādēm gan klātienes, gan attālinātu mācību nodrošināšanai. Vidi plānots veidot kā modulāru risinājumu, integrējot ar jau esošajām skolvadības sistēmām (piemēram, E-klase vai Mykoob). Skolēniem elektroniskā mācību vide nodrošinās iespēju piekļūt strukturētam un pārredzamam mācību saturam un uzdevumiem, ļaus sazināties ar skolotāju vai klases biedriem, pildīt interaktīvus uzdevumus. Skolotājiem būs izveidota piekļuve dažādiem digitāliem resursiem, iespēja plānot tematus un nodarbības, veidot skaidrojumus, demonstrācijas un interaktīvus mācību uzdevumus skolēniem, saņemt un organizēti pārvaldīt skolēnu darbus, sniegt par tiem atgriezenisko saiti un vērtējumu. Integrētas tiešsaistes mācību vides ieviešana plānota sākotnēji izstrādājot šādas vides funkcionālu pilotprojektu, kurā iesaistītu aptuveni 10 izglītības iestādes un izstrādātu nepieciešamās informācijas sistēmu integrācijas ar tirgū esošiem risinājumiem.
* **2) attīstīt mācību resursu krātuvi** (publiski pieejama *mape.skola2030.lv*)
* paredzot tās funkcionalitātes paplašināšanu. Mācību resursu krātuvi plānots papildināt ar skolotāju plānošanas un sadarbības rīkiem, tajā skaitā - video ierakstīšanas un izvietošanas iespēju, interaktīvu mācību līdzekļu izmantošanas risinājumiem, kā arī ar izstrādāto mācību līdzekļu indeksēšanu, atbilstoši skolēnam sasniedzamajiem rezultātiem mācību jomās.
* **3) sagatavot skaidrojošus video skolēniem** pamatizglītībā un pamatkursiem vidējās izglītības pakāpē, tai skaitā, mazākumtautības valodu apguvei. Šie mācību video būs pieejami skatīšanai internetā skolēniem ērtā laikā, gan jaunajā tiešsaistes mācību vidē, gan *Skola2030* mācību resursu krātuvē, gan digitālajā platformā Tava klase.

Lai nodrošinātu minēto digitālo mācību risinājumu ieviešanu vai attīstīšanu, ir nepieciešama tehniskā infrastruktūra šo risinājumu pilnvērtīgai darbināšanai; pašlaik Izglītības un zinātnes ministrijas un tās padotībā esošo valsts pārvaldes iestāžu tehniskā jauda ir nepietiekama šādu digitālo platformu izvietošanai un darbināšanai. Tāpēc 2020. gadā Izglītības un zinātnes ministrija plāno veikt publisko iepirkumu datu masīva iegādei, lai nodrošinātu integrētas tiešsaistes mācību vides (arī virtuālā mācību vide) pilotprojekta risinājuma darbību. Lai sasniegtu šajā gadā plānoto, Izglītības un zinātnes ministrija rosina finansējuma ietvaros no valsts budžeta programmas 02.00.00 „Līdzekļi neparedzētiem gadījumiem” atvēlēt 200 000 *euro*.2021. gadā piešķirto līdzekļu ietvaros plānota tālāka centrālās infrastruktūras un tīkla risinājumu jaudas palielināšana un atbalsts izglītības iestādēm digitālo mācību materiālu izmantošanā.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Rīkojuma projekts tiešā veidā attiecas uz budžeta un finanšu politiku |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, pašvaldības  |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav attiecināms  |
| 4. | Atbilstības izmaksu monetārs novērtējums | Nav attiecināms  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **200 000** | **0** | **0** | **0** | **0** | **0** |
| 2.1. valsts pamatbudžets | *0* | *200 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 200 000** | **0** | **0** | **0** | **0** | **0** |
| 3.1. valsts pamatbudžets | *0* | *- 200 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 200 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Veikt uzlabojumus Izglītības un zinātnes ministrijas tehniskajā infrastruktūrā I.sadaļas 2.punktā minēto risinājumu pilnvērtīgas darbināšanas nodrošināšanai. Risinājumu integrētai tiešsaistes mācību videi tehniskās darbības atbalstīšanai 2020.gadā plānots iegādāties papildus datu masīvu (skaits 1), paredzot, ka 2020.gadā iegādes summa nepārsniedz 200 000 *euro*. 2021. gadā nepieciešamības gadījumā atbilstoši līdzekļiem par ikgadējo budžetu plānota tālāka centrālās infrastruktūras un tīkla risinājumu jaudas attīstība, atbalstot virtuālās mācību vides pilotprojektu, un atbalsts izglītības iestādēm digitālo mācību materiālu izmantošanā, plānojot tam līdzekļus 2 800 000 *euro* apmērā. Līdzekļu sadale provizoriski paredzēta: 1. pilotprojekta darbības nodrošināšanai un mērogošanas atbalstam nepieciešamās centralizētās infrastruktūras tālākai pilnveidei - 2020.gadā iegādātā datu masīva paplašināšanai, kā arī papildus datu masīva (1 gab.) iegādei, ņemot vērā nepieciešamību nodrošināt pilotprojekta vides lietošanas laikā uzkrāto datu un materiālu saglabāšanu un pieejamību, kā arī šo datu rezerves kopiju veidošanu; provizoriski 600 000 *euro*;
2. Atlikušo finansējumu izmantot digitālo platformu (tostarp digitālo mācību līdzekļu komplektu) nodrošināšanai izglītības iestādēm un jaunā satura ieviešanas un attālinātu (hibrīd) mācību atbalstam; provizoriski 2 200 000 *euro*.

Plānotais izglītojamo skaits, kuriem uzlabota elektronisko resursu, tajā skaitā mācību līdzekļu pieejamība, 2020.gadā ir 10 000 un 2021.gadā ir 100 000. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus 2020.gadā sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par aktivitātēm tiks publicēta Izglītības un zinātnes ministrijas mājas lapā [www.izm.gov.lv](http://www.izm.gov.lv)  |
| 2. | Sabiedrības līdzdalība projekta izstrādē | Nav paredzēta |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. Projekts neietekmē pārvaldes funkcijas un institucionālo struktūru.Jaunu institūciju izveide, institūciju likvidācija vai reorganizācija nav paredzēta.Projekts tiks īstenots esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre Ilga Šuplinska

Veldre 67047857

kaspars.veldre@izm.gov.lv

Dzirne 67047948

iveta.dzirne@izm.gov.lv

1. <https://izm.gov.lv/lv/aktualitates/4233-butiski-palielina-es-fondu-finansejumu-digitala-macibu-satura-izstradei-un-ieviesanai> [↑](#footnote-ref-1)